ΑΠΟΦΑΣΕΙΣ
Αριθμ. 434
Έγκριση της υπ’ αρ. 21/2024 απόφασης του Περιφερειακού Συμβουλίου της Περιφέρειας Κρήτης
η οποία αφορά στις προσωρινές - εργοταξιακές
κυκλοφοριακές ρυθμίσεις σε τμήματα των επαρχιακών οδών: α) υπ’ αρ. 48 Καρτερός - Επισκο-
πή, β) υπ’ αρ. 51 Καλό Χωριό - Κόξαρη - Γαλύφα
(από εθνική οδό Αεροδρομίου - Καστελλίου μέχρι
επαρχιακή οδό 50) και γ) υπ’ αρ. 52 Κόξαρη - Γούβες (σύνδεση με εθνική οδό τμήμα Ηρακλείου -
Αγ. Νικολάου), στα πλαίσια εκτέλεσης του έργου
«Αποκατάσταση ζημιών από τη θεομηνία του
Οκτωβρίου 2022 στην Π.Ε. Ηρακλείου», αναδόχου ΝΟΤΟΣ ΚΑΤΑΣΚΕΥΑΣΤΙΚΗ Α.Ε. και υπό την
επίβλεψη της Διεύθυνσης Τεχνικών Έργων Π.Ε.
Ηρακλείου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α΄ 57), και ειδικά το άρθρο 52 αυτού.
2. Τον ν. 4313/2014 «Ρυθμίσεις θεμάτων μεταφορών
τηλεπικοινωνιών και δημοσίων έργων και άλλες διατάξεις» (Α΄ 261) και ειδικότερα την παρ. 9 του άρθρου 48.
3. Την υπό στοιχεία ΔΙΠΑΔ/οικ./502/2003 υπουργική
απόφαση αναφορικά με την «Έγκριση Τεχνικής προδιαγραφής σήμανσης εκτελούμενων οδικών έργων εντός
και εκτός κατοικημένων περιοχών ως ελάχιστα όρια»
(Β΄ 946), όπως ισχύει με την υπό στοιχεία ΔΜΕΟ/Ο/613/
2011 υπουργική απόφαση αναφορικά με την «Έγκριση
Προδιαγραφών και Οδηγιών Σήμανσης Εκτελούμενων
Έργων (ΟΜΟΕ-ΣΕΕΟ)» (Β΄ 905).
4. Το υπ’ αρ. 15109/13.5.2013 έγγραφο της Διεύθυνσης
Οργάνωσης και Λειτουργίας ΟΤΑ του Υπουργείου Εσωτερικών «Εγκρίσεις αποφάσεων συλλογικών οργάνων
των ΟΤΑ που αφορούν μέτρα ρύθμισης οδικής κυκλοφορίας από τους Γενικούς Γραμματείς Αποκεντρωμένων
Διοικήσεων».
5. Την υπό στοιχεία ΔΟΥ/οικ. 220/15.1.2015 εγκύκλιο
του τμήματος ΣΤ’ της Διεύθυνσης Οδικών Έργων της
Γενικής Γραμματείας Υποδομών του Υπουργείου Υποδομών Μεταφορών και Δικτύων «Μέτρα ρύθμισης της
κυκλοφορίας για την εκτέλεση έργων στο οδικό δίκτυο
της χώρας - Εφαρμογή των διατάξεων του άρθρου 52
του ν. 2696/1999 (ΚΟΚ) όπως τροποποιήθηκε με το άρθρο 48 του ν. 4313/2014».
6. Το υπό στοιχεία ΔΟΥ/1052/Φ/5.3.2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών
του Υπουργείου Οικονομίας, Υποδομών Ναυτιλίας και
Τουρισμού «Εφαρμογή των διατάξεων του άρθρου 52
του ν. 2696/1999 όπως τροποποιήθηκε με το άρθρο 48
του ν. 4313/2014».
7. Το υπό στοιχεία ΔΟΥ/277/Φ.252/26.3.2018 έγγραφο του Τμήματος Ε’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Υποδομών και Μεταφορών «Μέτρα ρύθμισης της κυκλοφορίας (Κώδικας Οδικής Κυκλοφορίας -
ν. 2696/1999)».
8. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (Α΄ 87).
9. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α΄ 229).
10. Το π.δ. 149/2010 «Οργανισμός της Περιφέρειας
Κρήτης» (Α΄ 242).
11. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α΄ 47).
12. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού Κανονισμού (ΕΕ) 2019/1799 της Επιτροπής για τη
θέσπιση τεχνικών προδιαγραφών για τα επιμέρους επιγραμμικά συστήματα συγκέντρωσης - Διατάξεις σχετι-
κές με την εκλογική διαδικασία και τον έλεγχο εσόδων
και δαπανών κομμάτων, συνασπισμών και υποψηφίων
βουλευτών και αιρετών - Λοιπές επείγουσες διατάξεις»
(Α΄ 136), και ιδιαίτερα: Α) Τα άρθρα 63 και 64 αυτού που
τροποποιούν το άρθρο 6 του ν. 3852/2010, προσθέτοντας νέα άρθρα 6Α και 6Β με τα οποία εισάγεται ο θε-
σμός του Γραμματέα Αποκεντρωμένης Διοίκησης ως
Προϊστάμενος της Αποκεντρωμένης Διοίκησης και τα
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2111
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
άρθρα 65 και 66 αυτού που αντικαθιστούν τα άρθρα 28
και 28Α του ν. 4325/2015 σχετικά με την θέση και τις
νέες αρμοδιότητες του Συντονιστή Αποκεντρωμένης
Διοίκησης. Σύμφωνα με την παρ. 4 του άρθρου 64 του
ν. 4954/2022: «Όπου στη νομοθεσία αναφέρεται ο Συντονιστής Αποκεντρωμένης Διοίκησης των άρθρων 28
και 28Α του ν. 4325/2015, νοείται εφεξής ο Γραμματέας
της Αποκεντρωμένης Διοίκησης, εκτός από τις περιπτώσεις που ο Συντονιστής Αποκεντρωμένης Διοίκησης
αναφέρεται ως προϊστάμενος των οριζόντιων υποστηρικτικών υπηρεσιών της Αποκεντρωμένης Διοίκησης,
όπως ορίζονται στην περ. β’ της παρ. 2 του άρθρου 35
του ν. 4622/2019».
13. Την υπ’ αρ. 86774/19-12-2022 (Υ.Ο.Δ.Δ. 1183) υπουργική απόφαση για τον διορισμό της Μαρίας Κοζυράκη στη
θέση της Γραμματέως Αποκεντρωμένης Διοίκησης Κρήτης.
14. Την υπ’ αρ. οικ. 427/15.1.2021 απόφαση της Συντονίστριας Αποκεντρωμένης Διοίκησης Κρήτης με την
οποία ορίζεται η Καργιολάκη Χαρίκλεια του Μιχαήλ Προϊσταμένη της Διεύθυνσης ΠΕ.ΧΩ.Σ. και Αναπληρώτρια
Προϊσταμένη Γενικής Διεύθυνσης Χωροταξικής και Περιβαλλοντικής Πολιτικής της Αποκεντρωμένης Διοίκησης
Κρήτης (ΑΔΑ: ΨΘΟ8ΟΡ1Θ-ΔΩΒ).
15. Την υπ’ αρ. οικ. 962/31.1.2023 απόφαση Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής "Με εντολή Γραμματέα" («Μ.Ε.Γ.»)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β΄ 676).
16. Το υπ’ αρ. 30699/26.1.2024 έγγραφο του Αυτοτελούς Τμήματος Συλλογικών Οργάνων Περιφέρειας
Κρήτης με το οποίο μας διαβιβάζεται η υπ’ αρ. 21/2024
απόφαση του Περιφερειακού Συμβουλίου της Περιφέρειας Κρήτης με την οποία εγκρίθηκε η λήψη προσωρι-
νών - εργοταξιακών ρυθμίσεων με συνημμένα:
i. Τεχνική Έκθεση
ii. Τέσσερα (4) Σχέδια - Σκαριφήματα τα οποία συντάχθηκαν για τον ανάδοχο από τον Μπριλάκη Αντώνιο,
ελέγχθηκαν από τον Κωστή Καλυβά πολιτικό μηχανικό
και θεωρήθηκαν από την Προϊσταμένη του Τμήματος
Συγκ/κών Έργων της Διεύθυνσης Τεχνικών Έργων της
Π.Ε. Ηρακλείου Τριαματάκη Χαρά Πολιτικό Μηχανικό.
17. Την υπ’ αρ. 24430/23.1.2024 εισήγηση της Διεύθυνσης Τεχνικών Έργων Π.Ε. Ηρακλείου.
18. Το γεγονός ότι η προτεινόμενη κυκλοφοριακή ρύθμιση έχει θεωρηθεί από την Διεύθυνση Τεχνικών Έργων
Π.Ε. Ηρακλείου, η οποία διαθέτει μεγάλη εμπειρία σε
μελέτες παρόμοιων έργων.
19. Το γεγονός ότι, από την παραπάνω αναφερόμενη
στο θέμα απόφαση του Περιφερειακού Συμβουλίου της
Περιφέρειας Κρήτης, δεν προκαλείται πρόσθετη δαπάνη
στον κρατικό προϋπολογισμό, αποφασίζουμε:
Την έγκριση της υπ’ αρ. 21/2024 απόφασης του Περιφερειακού Συμβουλίου της Περιφέρειας Κρήτης η οποία
αφορά στις προσωρινές - εργοταξιακές κυκλοφοριακές
ρυθμίσεις σε τμήματα των επαρχιακών οδών: α) Υπ’ αρ. 48
Καρτερός - Επισκοπή, β) υπ’ αρ. 51 Καλό Χωριό - Κόξαρη Γαλύφα (από εθνική οδό Αεροδρομίου - Καστελλίου μέ-
χρι επαρχιακή οδό 50) και γ) υπ’ αρ. 52 Κόξαρη - Γούβες
(σύνδεση με εθνική οδό τμήμα Ηρακλείου - Αγ. Νικολάου), στα πλαίσια εκτέλεσης του έργου «Αποκατάσταση
ζημιών από τη θεομηνία του Οκτωβρίου 2022 στην Π.Ε.
Ηρακλείου», αναδόχου ΝΟΤΟΣ ΚΑΤΑΣΚΕΥΑΣΤΙΚΗ Α.Ε.
και υπό την επίβλεψη της Διεύθυνσης Τεχνικών Έργων
Π.Ε. Ηρακλείου.
Στα πλαίσια υλοποίησης του παραπάνω έργου σε τμήματα των υπ’ αρ. 48, 51 και 52 επαρχιακών οδών όπου
θα εκτελεστούν εργασίες καθαρισμού - διαμόρφωσης
τριγωνικής τάφρου- εκσκαφών, φρεζαρίσματος, ασφαλτικών, τοποθέτησης στηθαίων ασφαλείας, διαγράμμισης
οδοστρώματος, η κυκλοφορία θα διεξάγεται ως εξής:
Για την εκτέλεση των εργασιών καθαρισμού - διαμόρφωσης τάφρου- εκσκαφών, τοποθέτησης πινακίδων
σήμανσης - οριοδεικτών - στηθαίων ασφαλείας, η κυκλοφορία θα διεξάγεται με στένωση λωρίδας ελαχίστου
πλάτους 2,75 μ. (Σχέδιο 1). Οι διερχόμενοι την επαρχιακή οδό θα ειδοποιούνται για την εκτέλεση εργασιών
σε απόσταση 400μ. και η ταχύτητα θα ελαττώνεται σε
30χλμ/ώρα. Η ζώνη εκτέλεσης των εργασιών και οι ζώνες
συναρμογής θα διαχωρίζονται από το κυκλοφορούμενο
οδόστρωμα με πλαστικούς κώνους με φωσφορίζουσες
λωρίδες. Οι εν λόγω εργασίες θα περαιώνονται αυθημερόν.
Για την εκτέλεση των εργασιών φρεζαρίσματος και
ασφαλτικών η κυκλοφορία των δύο κατευθύνσεων θα
διεξάγεται εναλλάξ με τη βοήθεια σημαιοφόρων και
ασύρματη συνεννόηση, σε μήκος όχι μεγαλύτερο των
50μ. κάθε φορά (Σχέδιο 2). Οι διερχόμενοι την επαρχιακή οδό θα ειδοποιούνται για την εκτέλεση εργασιών
σε απόσταση 400μ. και η ταχύτητα θα ελαττώνεται σε
30χλμ/ώρα. Η ζώνη εκτέλεσης των εργασιών και οι ζώνες
συναρμογής θα διαχωρίζονται από το κυκλοφορούμενο
οδόστρωμα με πλαστικούς κώνους με φωσφορίζουσες
λωρίδες. Οι εν λόγω κυκλοφοριακές ρυθμίσεις θα ισχύουν μόνο κατά τη διάρκεια της ημέρας.
Κατά τη διάρκεια της νύχτας όπου τμήματα των οδών
θα παραμείνουν φρεζαρισμένα θα τοποθετηθούν πινακίδες Π-78/Π-77 με Ρ-52α/Ρ-52δ με αναλάμποντες φα-
νούς και επίσης θα τοποθετηθούν αναλάμποντες φανοί
σε όλους τους ιστούς της προειδοποιητικής σήμανσης
(Σχέδιο 2.1). Οι διερχόμενοι την επαρχιακή οδό θα ειδοποιούνται για την εκτέλεση εργασιών σε απόσταση 400μ.
και η ταχύτητα θα ελαττώνεται σε 30 χλμ/ώρα.
Μετά την ολοκλήρωση είτε της ισοπεδωτικής στρώσης είτε της τελικής στρώσης του ασφαλτοτάπητα και
πριν τις εργασίες διαγράμμισης θα γίνεται το «σταμπάρισμα» δηλ. η κατασκευή λευκών κουκίδων ελάχιστης
διαμέτρου 10 cm ανά 5 μέτρα στις οριογραμμές και τον
άξονα της οδού, προκειμένου να διαγράφεται σαφώς η
ασφαλής πορεία που πρέπει να διατηρεί κάθε όχημα. Το
σταμπάρισμα πρέπει να διατηρείται σε καλή κατάσταση
μέχρι την διαγράμμιση της οδού.
Για τις εργασίες διαγράμμισης της οδού, όπου το εργοτάξιο είναι κινούμενο, η κυκλοφορία να διεξάγεται με
τη βοήθεια σηματωρών. Το κινούμενο όχημα διαγράμμισης θα φέρει κατάλληλη φωτεινή σήμανση και επειδή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
αποτελεί σημείο πιθανής πρόσκρουσης οχήματος θα
τοποθετούνται πλαστικοί κώνοι όπισθεν αυτού. Οι διερχόμενοι την επαρχιακή οδό θα ειδοποιούνται για την
εκτέλεση εργασιών σε απόσταση 200μ. και η ταχύτητα
θα ελαττώνεται σε 40 χλμ/ώρα. (Σχέδιο 3). Οι εργασίες
διαγράμμισης θα περαιώνονται αυθημερόν.
Όλες οι πινακίδες σήμανσης θα είναι σε κίτρινο φόντο
(εργοταξιακές) και στους ιστούς τους θα είναι τοποθετημένες οι ανάλογες πρόσθετες πινακίδες Πρ-1, Πρ-2.
Όλες οι παραπάνω προσωρινές - εργοταξιακές κυκλοφοριακές ρυθμίσεις θα επιτηρούνται από την επίβλεψη
και θα εποπτεύονται από τις αρμόδιες αρχές.
Σε όλες τις περιπτώσεις να τηρούνται τα επιτρεπόμενα
μήκη ζώνης έργων και συναρμογής, τα επιτρεπόμενα
πλάτη λωρίδας κυκλοφορίας και οι επιτρεπόμενες αποστάσεις μεταξύ πινακίδων και βοηθητικών μέσων σήμαν-
σης σύμφωνα με την υπό στοιχεία ΔΜΕΟ/Ο/613/2011
(Β΄ 905) υπουργική απόφαση.
Κατά την εγκατάσταση της σήμανσης, την απεγκατάσταση της σήμανσης, την ρύθμιση καθώς και την είσοδο
και έξοδο οχημάτων στον αποκλεισμένο εργοταξιακό
χώρο, επιβάλλεται η υποβοήθηση με σηματωρούς.
Υποβοήθηση με σηματωρούς επιτρέπεται επίσης σε
κάθε άλλη περίπτωση που αυτό κριθεί αναγκαίο από
τον επιτόπου μηχανικό του έργου, σε περιπτώσεις αντιμετώπισης εκτάκτων απρόβλεπτων καταστάσεων που
ενδεχομένως θέτουν σε κίνδυνο τους χρήστες της οδού.
Επιβάλλεται δε, η προβλεπόμενη εργοταξιακή περιβολή
των εργαζομένων για την ασφάλειά τους.
Σε περιπτώσεις που από την εκτέλεση του παρόντος
έργου προκαλούνται βλάβες στη μόνιμη σήμανση ή
και στο κατάστρωμα της οδού, αυτές θα αποκαθίσταται πλήρως.
Η επιφάνεια του κυκλοφορούμενου οδοστρώματος θα
διατηρείται σε καλή κατάσταση και καθαρή προκειμένου
στην διατήρηση ικανοποιητικού επιπέδου ασφάλειας
των χρηστών.
Οι αναγκαίες παρεμβάσεις για την υλοποίηση των εν
λόγω κυκλοφοριακών ρυθμίσεων (π.χ τοποθέτηση κατάλληλης οριζόντιας και κατακόρυφης σήμανσης, χρή-
ση κατάλληλων υλικών κ.λπ.) θα είναι σύμφωνες με τον
Κώδικα Οδικής Κυκλοφορίας, με τις προδιαγραφές του
Υπουργείου Υποδομών και Μεταφορών (βλ. προοίμιο
της παρούσας) και τις ισχύουσες ευρωπαϊκές προδιαγραφές.
Να εξασφαλιστεί η συντήρηση (τακτική και έκτακτη)
της σήμανσης ώστε να διασφαλιστεί ότι θα παραμένει σε
καλή κατάσταση καθ’ όλη τη χρονική διάρκεια εφαρμογής των ρυθμίσεων, όπως προβλέπεται από την σχετική
νομοθεσία.
Η εγκατάσταση της εργοταξιακής σήμανσης να προηγηθεί της εκτέλεσης οποιασδήποτε άλλης εργασίας και
θα πραγματοποιηθεί κατά τις διατάξεις των άρθρων 9
και 10 του ν. 2696/1999 (ΚΟΚ).
Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες.
Σε κάθε περίπτωση οι προτεινόμενες προσωρινές κυκλοφοριακές ρυθμίσεις πρέπει να υποστηρίζουν την τα-
χεία και ασφαλή διέλευση οχημάτων έκτακτης ανάγκης
(ασθενοφόρα, πυροσβεστική, περιπολικά αστυνομίας).
Σε κάθε περίπτωση οι προτεινόμενες προσωρινές
κυκλοφοριακές ρυθμίσεις πρέπει να υποστηρίζουν την
ομαλή, απρόσκοπτη και ασφαλή διεξαγωγή της κυκλοφορίας και οι εργασίες να γίνονται σε περιόδους με το
μικρότερο δυνατό κυκλοφοριακό φόρτο και λαμβάνοντας υπόψη ιδιαίτερες συνθήκες που ενδέχεται να επι-
κρατούν.
Μετά το πέρας των εργασιών (ολοκλήρωση του έργου)
οι εργοταξιακές πινακίδες και άλλα μέσα εργοταξιακής
σήμανσης, καθώς και μπάζα, απορρίμματα, λοιπά υλικά
κατασκευής κ.τ.λ. δεν επιτρέπεται να παραμένουν στην
περιοχή.
Με την παρούσα απόφαση δεν νομιμοποιούνται τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίηση των εν λόγω παρεμβάσεων και την κατασκευή του υπόψη έργου.
Η εγκατάσταση της προσωρινής σήμανσης και η
απομάκρυνσή της θα γίνεται με ευθύνη και έξοδα του
αναδόχου, υπό την επίβλεψη της Διεύθυνσης Τεχνικών
Έργων της Π.Ε. Ηρακλείου. Η επιβλέπουσα Υπηρεσία
φέρει ακέραια την ευθύνη όσον αφορά την συντήρηση
της εργοταξιακής σήμανσης ή και επαναφοράς στην
πρότερη κατάσταση σε κάθε περίπτωση μη συμμόρφωσης του αναδόχου προς τις εντολές της, (π.χ. διένεξη,
έκπτωση κ.λπ.).
Οι εν λόγω κυκλοφοριακές ρυθμίσεις θα ισχύουν για
δώδεκα (12) μήνες από την ημερομηνία δημοσίευσης
της παρούσης απόφασης στην Εφημερίδα της Κυβερνήσεως.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά θέματα αρμοδιότητάς τους.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Μεταφορών και
Υποδομών, μέσα σε αποκλειστική προθεσμία τριάντα
(30) ημερών. Επίσης κατά της παρούσας απόφασης μπορεί να ασκηθεί προσφυγή στα Διοικητικά Δικαστήρια και
ενώπιον του Συμβουλίου της Επικρατείας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2111/07.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 28 Μαρτίου 2024
Με εντολή Γραμματέα
Αποκεντρωμένης Διοίκησης
Η Αναπληρώτρια Γενική Διευθύντρια
Χωροταξικής, Περιβαλλοντικής και
Αγροτικής Πολιτικής
ΧΑΡΙΚΛΕΙΑ ΚΑΡΓΙΟΛΑΚΗ

[Source: 20240202111.pdf | Tokens: 13786]